الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله لبيك يا ربنا وسعديك والخير كل الخير في يديك. والشر ليس اليك انا بك واليك. تبارك وتعاليت استغفرك واتوب اليك
اللهم صل على النبي محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في لا فباذن الله سبحانه وتعالى يعني المادة اللي هنتعرض لها في هذه الدورة التربوية هي باذن الله سبحانه وتعالى تفسير سورة الفاتحة
تفسير سورة ايه؟ الفاتحة وسورة الفاتحة من قصار السور وهي في الترتيب خامس سورة نزلت في القرآن المكي يعني صورة من الاول خالص خالص خالص. عايزين نتعارض مع بعض كده بازن الله سبحانه وتعالى الى آآ تفسير سورة الفاتحة وملامح عن
هذه السورة العظيمة من اول الحاجات اللي تلفت نظرنا في الفاتحة اخواني في الله اسماء سورة الفاتحة. اسماء سورة الفاتحة. حد يقدر يقول لي اسماء سورة الفاتحة اللي يعرفها ها اللي اللي يقول يرفع ايده
ام الكتاب يعني ايه ام الكتاب؟ يعني ايه ام الكتاب؟ ها زي الام بالنسبة للولد. يعني واحدة شايلة شايلة طفل كده او شايلة ابن على ايديها فيقولوا دي مين دي امه. فالمفروض ان الام بتبقى ايه
يعني دي الام دي الحاجة الاكبر يقول لك امهات الكتب. يقول لك مسلا تفسير الرازي ده من امهات كتب التفسير عشرين مجلد. يقول لك تفسير التحرير والتنوير من امهات كتب
في الخمستاشر مجلد يقول لك مسند الامام احمد من امهات كتب التي جمعت احاديس النبي عليه الصلاة والسلام تلاتين مجلد. فتفاجئ ان امة الكتاب المفروض كانت تبقى مسلا ايه مجلدين مسلا. كانت تبقى مسلا لو القرآن ستميت صفحة تلتميت ربعميت صفحة مسلا. تفاجئ ان ام الكتاب قد ايه
تلات سطور. تلات سطور وهي ام الكتاب وجمعت ما في القرآن من معاني. سبحان الله! يعني الكتاب ستميت صفحة وام الكتاب تلات سطور يبقى لو قعدت سنة تفهم سورة الفاتحة ما هواش قليل. يبقى سورة الفاتحة يا اخواني تسميتها ام الكتاب
ده دلالة على ان هذه السورة جمعت معاني القرآن في التلات سطور دول. جمعت ما يجمع في امهات الكتب. سبحان والله العظيم يبقى معناها ان كل حرف في الفاتحة عايز تركيز. كل لفظ في الفاتحة عايز تركيز كل ترتيب اية بعد اية عايز تركيز. طب ايه سورها تاني
الشافية سميت الشافية ليه؟ يسترقى بها سيدنا عمر ابن الخطاب رضي الله عنه رقى الفاتحة رقم الفاتحة فشفي المريض. سميت بالشافية. فبعد ما مات سيدنا عمر فواحد مرض فواحد راح يرقيه بالفاتحة فلم يشفى
قال لها مش عمر ابن الخطاب رقى بها قبل كده وشف المريض. فقال احدهم فاتحة ولا ابا حفص لها فاتحة ولا ابا حفص لها يعني القضية قضية مش قضية سورة الفاتحة بس. يعني المضاد الحيوي ده بخمسة جنيه. والمضاد الحيوي ده بتلتمية جنيه. ايه الفرق
اتنين مضاد حيوي المادة الفعالة. المادة الفعالة بتاعة دي ضعيفة. ان والشركة مليانة قش انما او مليانة حاجات يعني. انما المادة الفعالة بتاعة دي مادة فعالة قوية جدا بتدمر معزم الايه البكتريا. يبقى المادة الفعالة هي الخشوع اللي في قلبك وانت بتقرأ. الخشوع اللي في قلبك وانت
واحد هيقرأ الفاتحة على مريض بالسرطان فيشفى. وواحد هيقرأ الفاتحة ولا مريض بالبرد فلا يشفى. قضية خشوع القلب السهم بضاربه يبقى قضية خشوع قلبك دي المادة الفعالة. احيانا الواحد يشوف اخوة وهم بيرقوا بالقرآن. يعني تحس والله وحاسبهم اليقين
بيسيل من وجوههم والبعض التاني ها اما ايه اؤدي الواجب يبقى اذا قضية اليقين اللي في قلبك. طيب من اسماء سورة الفاتحة ايه تاني السبع المثاني جميل جدا. ليه سميت السبع المثاني؟ هي الفاتحة سبع ايات ولا من سبع ايات؟ سبع ايات. البسملة اية من الفاتحة ولا مش اية من الفاتحة
اية من الفتحة ده قول فقهي كبير جدا حد عنده كلام تاني؟ مش اية من الفاتحة ده قول فقه تاني قوي جدا حد عنده كلام تالت ها ايه قبل الفاتحة ولا مش قايم الفاتحة؟ اختلف العلماء اختلاف كبير جدا ولكن يعني آآ الامام مالك رجح انها ليست اية من الفاتحة وآآ
يعني استدل المالكية باستدلال خطير جدا جدا جدا. حد عارف هو ايه. استدلال عظيم يعني. قال لك هل ينفع ان اية من القرآن يختلف عليها هي ولا لأ ؟ فيه ده حصل في القرآن؟ فقال لك فالاختلاف عليها اكبر دليل على انها ليست اية من القرآن. فالاختلاف عليها اكبر دليل على انها اية من القرآن
از لو كانت اية من القرآن لحفظت ان ايه؟ ان آآ يعني هذا استدلال المالكية يعني. انما المهم طيب ليه سمات السبع المثاني المثاني يعني تكرر في الصلاة على طول طب ده قول في من الاقوال الوجيهة جدا اللي اتقالت في
المثاني اي ايه؟ وده ما له بمعنى المثاني؟ لا جمع ما في صلاة القرآن ده بقى ام الكتاب مسلا يتقال فيها. انما المثاني من اجمل ما قيل فيها انها كلها ثناء على الله. عشان كده قال لك القرآن
برضو مثاني تقشعر منه جلود الذين آآ يخشون ربهم. قال لك يعني قال لك كله ثناء على الله. طب قال لك المثاني ديت يعني زي المفرد والمثنى كده يعني فيها حاجة بتثنى على حاجة. فقال لك لانك تثني بها على الله فيثني الله بها عليك. تقول
قل الحمد لله رب العالمين. فيقول الله ايه؟ حمدني عبدي. يبقى سورة الفاتحة ثناء على الله من العبد. والله يثني على العبد دي ازا تلاها اية اية من اياتها. في اسماء تانية لسورة الفاتحة يا جماعة. الله! القرآن العظيم
القرآن العظيم اسمها كده. الله! امال ده اسمه ايه؟ القرآن العظيم برضه. الله! امال ازاي تلات سطور دونا عن كل القرآن يتسمى القرآن العظيم. قال لك يبقى فيه حاجة في الفاتحة زيادة عن القرآن كله. زي بالزبط كده سميت سورة
صلاة لما الرسول عليه الصلاة والسلام روى عن الحديس القدسي قسمت الصلاة بيني وبين عبدي نصفين. فقال لك الصلاة اللي هي الفاتحة. فسميت الصلاة سميت الفاتحة الصلاة. زي ما النبي قال الحج ايه؟ الحج عرفة. يعني ايه الحج عرفة؟ طب ما الحج طواف وسعي وحلق ودبح
احرام يعني ايه الحاج عرفة؟ يعني ده اخطر حاجة في الحج كله. ده اهم حاجة في الحج كله. فكذلك سميت الصلاة كأن اكتر حاجة في الصلاة هي الفاتحة. اعظم حاجة في الصلاة هي الفاتحة. القرآن العظيم كأن اعظم شيء في اعظم سورة في القرآن هي الايه؟ الفاتحة. لا اسماء تانية
جميل لا اسماء تانية؟ والوافية لها اسماء تانية ايه؟ سورة الحمد. لأ اسماء تانية. مش معقولة يا جماعة! وقية! مش معقولة يا جماعة الفاتحة سورة الفاتحة الله احنا جايين نجيب الاسماء سورة الفاتحة
هذا سميت الفاتحة واسماء سور القرآن يعني اسماء توقيفية. فلما تسمى سورة باسم اعرف ان الاسم ده له علاقة فهم هذه السورة وله علاقة عظيمة بموضوع هذه السورة. سورة الفاتحة مفاتيح فتوح الله
سورة الفاتحة قال لك ان كلمة الفاتحة ديت على وزن الفاعلة قال لك يعني الفاتحة اسم فاعل. وقال لك ان لا يوجد فتح الا بعد اغلاق كأن في ابواب مغلقة وسدود في طريقك الى الله لن تفتح الا بسورة الفاتحة. كأن سورة الفاتحة دي عارفها
طب ما اديك سلسلة مفاتيح اقول لك ده فيها مفتاح للعربية ومفتاح للشقة ومفتاح لكزا ومفتاح لكزا ومفتاح لباب الشركة ومفتاح كأن سورة الفاتحة تفتح لابواب المقفولة طول الطريق الى الله. كأن سورة الفاتحة جمعت مفاتيح فتوح الله. كانها سبب فتح الله. عشان كده لما السوق
اللي اسمها سورة الفاتحة تبقى اول سورة في القرآن كأن بداية كأنه لابد من الفتح حتى تستطيع ان تصل الى الله البداية هي الفتح. مش هتعرف تدخل الطريق ده الا لو ربنا فتح عليك. مش هتعرف تواصل فيه الا ولو ربنا فتح عليك. عشان تدخل الطريق ده
الافتقار الى الله. الافتقار الى الله. عشان كده لو قعدنا يا جماعة سنة في سورة الفاتحة ليس كثيرا علي سورة الشافية ها بس تقرا بيقين تشفي من الامراض. سورة السبع المثاني كلها ثناء على الله. سورة القرآن العظيم
طيب سورة الصلاة سورة ام القرآن وام الكتاب. سورة فاتحة الكتاب مفاتيح فهم القرآن. مفاتيح التعامل مع القرآن. مفاتيح سورة الفاتحة دي فتح في حياتك. لو انت فهمتها هتبقى فتح في حياتك. عشان كده عايز
عايزين نعرف فضل وقدر سورة الفاتحة ابن تيمية يا جماعة كان يقرأ كان بيجلس جلسة الضحى ولا لا يجلس جلسة الضحى؟ كان بيجلس جلسة الضحى. حد عارف كان اقرأ جلسة ضحى. لقى في جلسة الضحى مش في صلاة الضحى في جلسة الضحى. ابن تيمية كان يقرأ ايه
سورة الفاتحة. كان يفضل يقرأ سورة الفاتحة من بعد الفجر. يعني يمكن مسلا ما يعادل الساعة تمانية تسعة الصبح كده. يعني تخيل تخيل سم يقول هذه غدوتي فان لم اتغدها سقطت قوتي. هذه غدوتي انه يفضل
فليقرأ سورة الفاتحة في ورد العبادة تلات ساعات يوميا. قال لك هذه غدوتي. هي دي اللي بتديني القوة في الحياة. هي ديت فتح الله علي في فهم القرآن والسنة. هي دي سورة الفاتحة. فان لم اتغدها سقطت قوتي. وبعض السلف كان يقوم الليل فلا
فلا فلا يطلع الصباح وقد اتم سورة الفاتحة. يعني يفضل الحمد لله رب العالمين. يكرر ويعيد الرحمن الرحيم يقرر ويعيد. مالك يوم الدين يكرر ويعيد. اياك نعبد واياك نستعين من السلف. من ظل يقرأ في صلاة الليل
طلع الفجر وهو لسة في اياك نعبد واياك نستعين. ابن تيمية بيقول اهدنا الصراط المستقيم يقول في الفتاوى. بيقول الفتاوى الكبرى يقول هناك انصار من اولياء الله الصالحين باية اهدنا الصراط المستقيم. قال لك بسبب خشوعهم بس وتركيزهم وحياتهم
قلبهم وتضرع قلبهم وهم بيقولوا اهدنا الصراط المستقيم. بقوا من اولياء الله الصالحين. امجاد سورة الفاتحة. امجاد سورة الفاتحة رقى بها سيدنا عمر كانت جلسة الضحى بتاعة ابن تيمية هنفهم مع بعض بقى واحنا مع الفاتحة واحدة واحدة يا جماعة هو ابن تيمية
رحمه الله كان يقعد يقراه ساعتين تلاتة اربعة كل يوم ليه؟ ايه ايه المعنى؟ عشان نفهم يا جماعة السور القصيرة داهي السور الصغيرة يعني سورة الفاتحة اعظم ولا سورة البقرة؟ البقرة متين ستة وتمانين اية. الفاتحة اعظم ولا البقرة؟ الفاتحة
الساحة هي اعظم سورة في كتاب الله. ده ده حديس النبي عليه الصلاة والسلام. بل هي اعظم ما نزل من السماء الى الارض. كما ورد عن النبي صلى وسلم انه لم ينزل في القرآن الانجيل والتوراة مثلها. يعني خير ما نزل من السماء الى الارض
اعظم ما نزل من الله الى البشر. تخيلوا سورة الفاتحة بهذا القدر. يبقى المفروض ان احنا نتعامل معها ازاي؟ لما جاء ممكن ابن حيان وكان تاجر من قبائل بني عبد القيس بني عبد القيس القبائل اللي هي كانت ايه؟ عارفين الامارات وقطر والبحرين وآآ
والكويت عارفين الحتة ديت اللي هي جدول مجلس التعاون الخليجي ديت دي كانت قبائل اسمها قبائل بني عبدالقيس وكانت مشركة. فجه تاجر منها اسمه خذ ابن حيان وهو منقذ فعلا رضي الله عنه. منقذ ابن حيان جه المدينة فالنبي طلب ان هو يقابله وبدأ يتكلم معه. قال له اخبار فلان ايه؟ وفلان ايه؟ وقعد يجيب له الكبار
علية القوم بتوع قومه. فبهر فدعاه رسول الله صلى الله عليه وسلم الى الاسلام فاسلم. فعلمه رسول الله سورتين. علمه سورتين الفاتحة وسورة العلق. اقرأ باسم ربك الذي خلق. الفاتحة علموا السورتين دول. انا عايزك تعرف بقى سورة
فاتحة وسورة اقرأ دول عملوا في منقذ ابن حيان ايه؟ عاد الى قومه وظل يصلي فمراته مش فاهمة يقعد يمسك مية ويعمل حاجات غريبة بالمية على وشه وعلى راسه وبعد كده يقف يقعد يركع وينزل راسه على الارض. مراته مش فاهمة هو بيعمل ايه. قاعد كده فراحت لابوها. قالت له ما زال دأبه
فمنذ عاد قعد يعمل كده على طول قعد يصلي على طول. يعني الفاتحة واقرأ غيروا له حياته. يعني سورة الفاتحة وسورة العلق غيروا له حياته. ما زال هذا دأبه. فبعث
فراح يكلمه دعى ابوها للاسلام اسلم على ايديه. ابوها كان من سادة هزه القبائل دعوا في القبائل. القبائل كلها اسلمت. كل دول مجلس التعاون الخليجي اللي هي قبائل بني عبد القيس قبائل بتاعة المنطقة دهيت اسلمت بسبب واحد تعلم الفاتحة
الفاتحة واقرأ الفاتحة واقرأ في كتاب الايمان اللي هو آآ كتاب الايمان في آآ صحيح مسلم شرح نووي ذكر قصة انقذ ابن حيان الفاتحة واقرأ يا اخواني في الله ادت الى اسلام اربع او خمس دول. يبقى انت القضية قضية
المعاني دي عملت ايه في قلبك؟ الايات دي عملت ايه في قلبك؟ ايه اللي اتغير فيك مع التعامل مع القرآن؟ عشان كده احنا واخدين هذه المرة سورة الفاتحة عايزين نتكلم عن سورة الفاتحة. ولكن يعني ايه سورة يا جماعة؟ يعني ايه سورة؟ سورة البقرة سورة ال عمران؟ سورة الاخلاص سورة
صورة صورة يعني ايه صورة؟ حد عارف؟ ايه؟ اما ان تكون من الايه اه السور الذي يحب الشيء او ايه؟ ايوة ايوة انت دارسها ولا تالت احاديث. ما شاء الله. اصل هو كلام حد دارس يعني ان شاء الله. ها سورة الفاتحة اسمها
الصورة ليه ايه كلمة صورة مية واربعتاشر سورة. سور القرآن يعني ايه سورة؟ السورة في اللغة هي المنزلة عالية جدا. عشان كده واحد شاعر بيمنح ملك فبيقول له المتر ان الله اعطاك صورة منزلة رهيبة ترى كل
ملك دونها يتذبذب. يعني ربنا رفعك فوق الدنيا كلها. فالصورة المنزلة العالية. فكل سورة بترقيك في منزلة غير المنزلة انت اللي بترقق فيها التانية. سورة الفاتحة ترقيك. تيجي البقرة ترفعك لمنزلة تانية. تيجي ال عمران ترفعك لمنزلة تانية. يبقى سورة اي المنزلة العالية
طيب السورة قال لك لها علاقة بكلمة السور. يا جماعة يعني العرب كانوا زمان يقول لك ايه؟ حائط بني النجار. يعني ايه حائط؟ حائط يعني جدار يقول لك لا. ده
جدار بيحب جنينة في جواه حديقة. الصورة يا جماعة. ممكن تبقى السور الذي حوله الايه؟ الذي داخله ايه؟ يقول لك مسلا اسورة المرأة الاسورة يعني ايه؟ حاجة زي الدهب كده بتحيط بالايد. والمفروض ان ايدين المدام كريمة اوي وغالية اوي. فاتسمت اسورة عشان كده. لانها
بحاجة غالية اوي. بتحيط بحاجة ايه ؟ يعني قيمة اوي. فتخيل كل صورة عاملة زي الجنة ولكن فيه من غير سور. جنة من غير حائط. اللي عايز يدخل يدخل. وفيه جنة مسورة مش اي حد يؤذن له بالدخول. مش اي حد
اتفتح له ظلال القرآن ليعيش فيها. مش اي حد هيتفتح قلبه لسورة الفاتحة. مش اي حد هيزاكر الفاتحة او هيسمع وشرحها يقف في صلاة العشاء يعيش قلبه مع معانيها. مش اي حد هيفتح له سورة البقرة. يعني ادخل بالافتقار
عشان ربنا يفتح لك. لان كل سورة جنة من الجنات ولكن الجنة دي لها باب. الجنة دي حواليها سور الجنة دي لها باب مش اي حد يدخل. مش اي حد يؤذن له بالايه؟ بالدخول في لغة العرب السورة القفز. واحد قفز لاعلى كده
واحد نط لفوق فكل صورة ناقلة في حياتك. كل صورة ناقلة في علاقتك بربنا. نقلة في فهمك نقلة في عزيمتك. يبقى اذا ده معنى كلمة سورة. طب يقول لك هي سبع ايات. يعني ايه اية؟ يعني ايه اية؟ سورة البقرة متين ستة وتمانين اية. ال عمران متين
جميل يعني مقربين الاية في اللغة هي الشيء العجاب الحاجة العجب يعني ايه؟ يعني تخيل انت مسافر مصر. فو انت مسافر في الطريق فلقيت شجر اخضر شجرة عادي كده ونخلة ومش نخلة جميل جدا
الرائع ومنزر الشمس على الشجر مع الترعة اللي بتبقى على طريق مصر وراهم ديت. والماية لونها دهبي والشمس نازلة حاجة تخطف القلب. جميل جدا حاجة جميلة. وفجأة لقيت شجرة دهب. شجرة دهب. والعصافير اللي بتطير عليها مسلا مرجان. والجواهر الكريمة بتتساقط
دي حاجة عجب بقى لازم تقوم بفرمل وواقف لو ما وقفتش يبقى انت كداب ما هيش حاجة عجب ولا حاجة. ولازم تنزل لو نزلت وبصيت وقلت حلوة والله ابقى بص عليها بعد كده. يبقى انت كداب ماشي حاجة عجب ولا حاجة. لازم تفضل واقف فترة طويلة. وبعد ما تسيب الشجرة رايح تبص على عربية تحس
بايديك كده وعينيك على الشجرة مش قادر تشيل عينك مش عليها. مش قادر تشيل عينك من على هزه الاية. على هزه الشيء الوجب. مش قادر تبص لحاجة تانية لدرجة انك ممكن تخبط في حاجة وانت بتشد نفسك لانك طولت اوي ووراك مشوار بتشد نفسك من قدامها وانت مش
مش عايز تقوم من قدامها. وانت قلبك اتخطف لما بص لها. وبعد كده لما تركب العربية تقوم مطلع المحمول بتاعك وتقعد تتصل بواحد واحد ده انا شفت حتة حاجة عجب. واللي بعده ده انا شفت شجرة مش ممكن. واللي بعده ده انا لحد ما توصل وانت مش مصدق
وانت راجع مستني ترجع انت عشان تبص لها تاني وتشوفها تاني. اهي دي اية يا جماعة. ده معنى اية. الكلام اللي انا قلته ده بقى حصل لك مع انهي اية في القرآن؟ انت عندك ست الاف متين ستة وتلاتين اية. الكلام اللي انا قلته ده حصل لك معه نهاية
حصل لك مع ايه ؟ الاية اي الشيء العجاب. المفروض انك انت اول ما تشوف الاية تبهر وقلبك يتخض قطف الحمدلله رب العالمين. قلبك يتخطف وتشد نفسك منها للي بعدها مش قادر زي ابو سليمان الدراني
رحمه الله وكان من ائمة السلف كما قال ابن تيمية كان بيقول لك اني لاقف في السورة ثلاث واربع ليال في الاية ساقصد في الاية تلات اربع ليالي فلا اتركها الى الاية التي بعدها الا بان اقطع الفكرة فيها. يعني يعني
خلاص المعاد هيروح تعال انا مش قادر. تعال خلاص المعاد هيروح علينا. يعني نظام ان انا ما انا مش هقدر اعيش مع اية واحدة. لازم اعدي اللي بعدها. فبيقول لك باضطر
اقطع التفكير عشان انقل اللي بعدها. اهو ده فاهم معنى اية. اية لو خرجت من الحمد لله رب العالمين زي ما دخلتها يبقى انت ما فهمتش يعني ايه اية اية يعني حاجة غيرتك. يعني خرجت منها غير لما دخلتها شيء عجاب. اوقفك وادهشك وخطف قلبك
وشد وجدانك. واثر فيك وغير فيك بعدها. اهو ده كلمة اية. المفروض ان عشان لما نقول شق البحر الموسى الاقوى ولا اي اية من كتاب الله اي اية من كتاب الله اقوى من انشاء البحر الموسى. واقوى من نجاة ابراهيم من النار
مين شق القمر في منى للنبي عليه الصلاة والسلام والقرآن اقوى معجزات ولكن انت بتقرأه باي قلب. زي ما عثمان ابن عفان كان يختم القرآن في ركعة ويقول لو طهرت قلوبكم ما شبعت من كلام ربكم القضية انت تلقيت الاية ازاي؟ جبريل قبل ما ينزل اول خمس ايات عن
النبي عليه الصلاة والسلام غطى يعني عصر صدره. مسك بيقول يعني حتى بلغ مني الجهد. النبي عليه الصلاة والسلام كان يموت. ليه؟ الصدر ده عشان القرآن ينزل عليه ويأثر لازم يبقى صدر خالي. خالي. اللي صدره مليان شواغل وهموم. وبيفكر في مشكلة كزا
وهنعمل ايه؟ مش هنعمل ايه؟ وشايل هموم الدنيا. ما يعرفش يا ابني يفهم القرآن. فهل من مدكر؟ لابد ان تكون خالص صدر وانت تقرأ قرآن حتى ترى ماذا سيفعل القرآن في قلبك. القرآن يقلبك. يبقى دي معنى سورة ودي معنى اية عايزين بقى
نبدأ ندخل كده من بعيد كده في سورة الفاتحة كل ده احنا بنقرب يا جماعة. كل ده احنا بنقرب احنا مش ما دخلناش لسه في سورة الفاتحة. احنا قاعدين نشوف بس اسماء سورة الفاتحة
طب بعض فضائل سورة الفاتحة طب آآ يعني ايه سورة؟ يعني ايه اية؟ احنا لسة بنقرب عشان نقدر نتعامل مع القرآن صح. يا جماعة الامة بتتعامل مع زي واحد شاف صندوق مجوهرات فبيبص للصندوق الصندوق مرصع بقى من برة وكله زخارف وزركشات مبهرة. ايه العجب ده
ايه المبهر ده! ايه يا ابني مش ده! امال ايه! يا بني افتح الصندوق! يا ابني المجوهرات اللي جوة كلمة زينة. يا ابني انت قاعد مبهور بشكل الصندوق من برة. انت لو غزت جواه ودخلت سترى المذهلات. عارفين الحديث اللي
الراجل يدخل الجنة فيرى ملك يقوم ساجد له ويقول سبحان ربي الاعلى ايه ده! انا مش ربنا! انت مش ربنا! الله! اومال مال ربنا! يعني ازا كان هزا الجمال وهزا النور وهزا الباء مش ربنا امال انت متخيل معي المسلمين قاعدين يلفم يلفم حوالين
القرآن من برة يبصوا للصندوق من برة في حين ان لو فتحوا الصندوق حياتهم كلها تتغير. عايزين نفتح صندوق يا جماعة نبدأ ندخل من برة برة كده اعوذ بالله من الشيطان الرجيم. بسم الله الرحمن الرحيم. الحمد لله رب العالمين
اعوذ بالله من الشيطان الرجيم. يعني ايه اعوذ بالله من الشيطان الرجيم؟ حد يعرف الشيطان يعني ايه؟ يعني ايه الشيطان؟ الشيطان احنا عايزين نتعلم كيف نتدبر. عايزين نتعلم مش بس نتعلم سورة الفاتحة. عايزين نتعلم بعد كده
في اي صورة نقف مع كل كلمة. يعني ايه يعني ايه الشيطان؟ ها اه لأ لغة منشطنة طيب فيه جزر لغوي تاني للعلماء قالوا ان هي جاية منه؟ شيطة شايطة جميل ما شاء الله لا قوة الا بالله. الشيطان يا جماعة العلماء اختلفوا فيه على معنيين. شطم اي بعد البعير اعوز بالله
البعيد الملعون المطرود ها يبقى ده الشيطان وفيه من شيقة عارف يعني ايه شيطة في لسان العرب لابن منظور عارف يعني ايه شياطة؟ يقول لك الرز شاط. يقول لك ده شايط. من الغضب. اوعى تروح له الوقت ده شايط. ده لو شافك هيولع فيك
الشيطان شايط من الحقد عليك. شايط من كراهيتك. شايط مولع قلبه مليان حقد لدرجة انه مولع من كتر الحقد عليك. حلم عمره انه يشوفك مخلد في جهنم والعياذ بالله. اهي دي
اللي شايط من الغضب والحقد والحسد عليك مصمم انه يدمرك. تخيل بقى واحد واحد شايط منك. ها؟ هيسيبك ان الشيطان لكم عدو فاتخزوه عدوا عشان كده كلمة الشيطان بتقول لك خد بالك. والجزر التاني من
البعيد المطرود. طيب الرجيم يا اما المرجوم يعني الملعون والعياذ بالله المطرود والعياذ اعوذ بالله يا اما هو اللي بيرجمك. يا اما هو اللي بيرجمك بالشبهات كل شوية يقوم جاي خابط في ودنك شبهة
لا هو ليه حصل ده كزا ؟ وربنا عمل معك كده ليه ؟ والاية دي بتقول كده ليه ؟ الله! والناس دي بتعمل كده ليه ؟ واشمعنى ما حصلش كزا ؟ ومش ربنا قال كزا. طب اشمعنى حصل
كذا يرجمك بالشبهات يريد انه يكفرك والعياذ بالله. يبقى الشيطان الرجيم يا اما المطرود الملعون المبعوث يا ان الذي يستشيط حقدا عليك ويرجمك بالشبهات باستمرار. يبقى لو خدنا معنى انه اللي شايط عليك وبيرجمك بالشبهات وبيرجمك بالشهوات ومش سايبك وبيحاربك. يبقى ينفع انك تغفل عنه
عشان كده بتقول اعوذ بالله. اعوذ بالله. ده قبل ما تقرا القرآن. ده قبل ما تدخل ليه قبل ما تدخل؟ لو الصورة جنة حواليها سور وله باب. الشيطان واقف لك برة يمنعك انك تدخل. يبقى قبل ما تطلب انك تدخل بتقول يا رب
انقذني منه. العوز هو الالتجاء والاستغاثة. طب عارفين طلب اللجوء السياسي؟ لما واحد يروح بلده يقول لهم الحقوني انا طالب لجوء. قال استعاذة هي طلب لجوء الى الله. اوى الى الله فآوى الله طلب انا هضيع يا رب. الاستعاذة لغة انك انت تروح لواحد تجري تقول له الحقنى وتقوم ماسك فى
قوموا واستحوا ومتحابي في ضهره وتقول له الحقني اغثني! هو دا الاستعازة في اللغة. فتخيل اللفظ فيه لأ في قد ايه! فيه حرارة اعوذ بالله من الشيطان الرجيم ايه يا ابني اللي انت بتعمله ده؟ ده اعوذ لي يعني واحد بيجري ورا واحد بسكينة والتاني راح لواحد قوي وقال له الحقني ومسك فيها
هيقتلني. دي كلمة اعوز يا جماعة. انما احنا امين. وتلاقي واغفر لابي في واحد في المسجد مرة واغفر لابي انه كان من الضالين. الليلة كلها امين ممكن يكون امام قاصد بانواع انه كان من الضالين والبشوات وراء امين. امين على ايه هو مش عارف هو بيعمل ايه
هو مش عارف هو مش عارف المقام المهول اللي هو فيه. عشان كده اعوذ العوذ لفظ قلب عايز تعرف يعني ايه اعوز؟ واحد بيجري ورا واحد بسكينة عايز يرجمه بها. عايز يطعنه في قلبه بها. والتاني بيجري لانه مش عارف
في وجهه ولا يقدر يواجهه والتاني بيجري لقى واحد قوي قام ماسك فيه وقال له الحقني اتوسل اليك انقزني منه. اهو ده لفز اعوز يبقى بيتقال ازاي بقى؟ خشوع اعوذ بالله من الشيطان الرجيم
يبقى العوز الالتجاء وطلب الحماية وطلب اللجوء ها آآ والاستغاثة بالله من الشيطان الرجيم اللي شايط عليك اللي قاعد بالشبهات على طول ولازم تحزر منه. لاخر لحزة في حياتك. واعوذ بك من فتنة المحيا والايه ؟ والممات. حد عارف فتنة الممات اللي هي ايه ؟ الشيطان يجي لك عند
الموت يشككك في عقيدتك. يشككك في ثوابت دينك. لان هو عند الموت مش عايزك تعصي. ده اخر فرصة له معك وعايزك تكفر. لانك لو عصيت ممكن ربنا يغفر لك انما هو عايزك تخلد في جهنم ولا طريق للخلود في جهنم الا بالكفر. فهو عايزك تكفر فيجي يشككك في دينك. حتى ساعة الموت بيرجمك
بسم الله الرحمن الرحيم. عارفين من قال ان كل ما جاء في الكتب السماوية جمعه الله في القرآن؟ وكل ما جاء في القرآن جمعه الله في الفاتحة وكل ما جاء في الفاتحة جمعه الله في البسملة. وكل ما جاء في البسملة جمعه الله في الباء التي في اول البسملة
وكل ما جاء في الباء جمعه الله في الكسرة التي تحت الباء. هي زادت كده. انما الباء بتاعة باسم الذي الباء دباء ايه؟ ما فيش حاجة في القرآن كده يا جماعة. الحروف اعجاز الحرف في القرآن. ما فيش حاجة في القرآن كده. بسم الله
الرحمن الرحيم. يعني ايه يعني بسم الله الرحمن الرحيم. الشيخ الالوسي رحمه الله مؤلف اه تفسير كاتب تفسير اه روح المعاني. ها؟ روح المعاني. اه اه قال لك انه قام الليل ليلة كاملة ببسم الله الرحمن الرحيم. فيعني جرب انه يقوم الليل مرة كده وحتى كتب كلام اشارة كده يعني انه رأى
اه يعني ايه؟ يعني من الاشياء العجاب لما فعل هذا يعني. قام ليلة ببسم الله الرحمن الرحيم. اه عايزين نركز يا جماعة بسم الله الرحمن الرحيم. الباء دي يعني ايه
حد يعرف ها يبقى فيه باء اسمها باقي الايه؟ باقي المصاحبة باقي فيه باء تانية اسمها باقي الايه باقي ليه؟ ابتلاء هنا الباء بقى ايه؟ هنا. باء ايه هنا العلماء قال لك يا اما باقي المصاحبة يا اما باقي الاستعانة. ايه الفرق بين باقي المصاحبة؟ باقي المصاحبة دي يا جماعة لو فهمت معناها تنور لك قلبك
عارف يعني ايه بسم الله؟ قال لك باقي المصاحبة اي استصحب جلال اسماء الله في قلبي طيلة الحياة. بسم الله. يعني يا رب اسمائك في قلبي طول ما انا عايش
جلالك في قلبي طول ما انا بقرأ القرآن. يبقى ان تستصحب اسماء الله في قلبك. طول ما انت عايز. حد حافظ اسماء الله الحسنى حد حافظها يعرف السماعة اللي التسعة وتسعين اسم كده في نص دقيقة يبقى انت هتصحبها ازاي ؟ يبقى باقي المصاحبة يعني
اسماء الله الرحمن الرحيم. باقي الاستعانة يعني ايه؟ هي يعني لما قلنا جنة حواليها سور. فيا اما يؤذن لك ادخل يا اما لا يؤذن. يبقى انت عديت اول مشكلة. الشيطان اللي واقف مش عايزك توصل للباب اصلا. عديته بالاستعاذة. تيجي تدخل تلاقي بقى بسم الله
افتح لي يا رب كلمة استفتاح استعان بالله ان يفتح لك. يا رب افتح لي الانوار اللي في الصورة دي. عشان كده له كلمة الرحمن الرحيم قبل كل سورة الا
بسم الله الرحمن الرحيم. ليه يا جماعة الرحمن الرحيم في البسملة كأن المعنى هنا فيه رحمات. هنا فيه كنوز ادخل وانت واثق عارف لما يجي شركة امريكية رصدت بالقمر الصناعي ان الحتة الفلانية من الصحراء الشرقية مليانة بترول فيحفروا في مكان او في
ما يلاقوش يقولوا لا فيه هنا بترول. لا يمكن هنخرج من هنا ايدنا فاضية. اهو بالزبط كده بسم الله الرحمن الرحيم هنا مليان رحمات كل سورة مليانة رحمات تملأ قلبك بالايمان واليقين وتنور لك طريقك. اوعى تخرج فاضي. اوعى تقرا السورة وتخرج فاضي
خرجت فاضي يبقى انت للاسف الشديد لم يفتح لك. اوعى تفتكر ان انت خرجت من غير معنى لانك انت ما خشعتش. ده انت تلت والعياذ بالله ده انت خذلت لو ربنا وفقك مش هتخرج فاضي من السورة ابدا. لو ربنا وفقك مش هتخرج فاضي
الاية ابدا بسم الله الرحمن الرحيم. وده اخواني في الله معنى الحرف. الحرف عظمة الحرف. عشان كده هنيجي الوقتي في لله اهدنا الصراط المستقيم. يعني ايه اهدنا الصراط؟ يعني ايه؟ احنا بنتكلم في سورة البقرة في سورة الفاتحة مش سورة البقرة
يعني ايه اهدنا الصراط؟ ايه؟ اه يعني يعني ليه ربنا ما قالش اهدنا الى الصراط المستقيم؟ مش هي المتوقع اهدنا الى الصراط المستقيم. صح ولا لأ؟ يعني ايه اهدنا الصراط؟ يعني كثير من المفسرين وعلماء اللغة وقفت. يعني ايهدنا الصراط. يعني اقول
مسلا اهدني الى مستشفى الجامعة. انما يعني ايه اهدني يعني اهدني الى طريق كزا. انما اهدني طريق قدري. يعني اهدنا الصراط تمشي اهدنا الى الصراط. هي واهدنا الى سواء الصراط. اه اه ويهديهم الى صراط مستقيم. ليه هنا اهدنا الصراط
اهدنا الى الصراط يا سيدي يا سيدي يا بيقول لك ثبتنا على الصراط هو ده المعنى فعلا بس جه منين؟ اهدني الى جماعة دي كلمة واحد مفتح لو سمحت الطريق لمستشفى الجامعة منين؟ فتقول له اه والله بص خد عبدالسلام عارف طوالي كده توصل لشارع الجيش خده شمال كده هتوصل لشارع البحر
خدوا شمال طوالي. هتلاقي المشاية السفلية عديها نادي جزيرة الورد عديه. النادي مش عارف ايه عديه مسجد السلام عديه. هتلاقي برج كده ومحاوط شمال توصل لمستشفى الجامعة. يقول لك الف شكر انت راجل محترم والله. سلام عليكم. ييجي واحد بقى كفيف اعمى ما بيشوفش. فيقول لك لو سمحت
الطريق لمستشفى الجامعة قل له بص بقى يا عم الحاج طوالي في شمال يقول لك شمال في يمين مين يا ابني انا ما اعرفش الكلام ده. خد بايدي وخليك معي
كخطوة خطوة. لانك لو سبتني خطوة واحدة هاقف. مش هاقدر اكمل. اهو كلمة اهدنا الصراط يعني دين الطريق كله يا رب ما تسبنيش. ما تسبنيش لو سبتني خطوة واحدة هضيع. اناعمى ما بشوفش يا رب
انا ما ليش غيرك قد يا رب. انما اهدنا الى الصراط عرفني الطريق منين يا رب وانا ادخله. يبقى حرف غاب افاد انقلاب في المعنى يا جماعة حرف غاب افاد انقلاب في المعنى. عايزين نتعامل مع القرآن تعامل سليم. لما تيجي تقرا القرآن في الحرف. اقرا الحرف صح. يقول
ان الذين قالوا ربنا الله ايه؟ واستقاموا تتنزل عليهم الملائكة. صح كده؟ ان الذين قالوا ربنا الله فاستقاموا ايه؟ ان الذين قالوا ربنا الله ايه؟ ثم بجد طب ليه سم
ليه مشوار؟ ليه مش فاهم؟ هو كده! كده! ولا ده كلام الملك! ثم تفيد في اللغة ايه ان الموضوع بعد فترة. الله! طب قالوا ربنا الله ثم اه ربنا بيفهمنا يا اخواني. ربنا بيفهم الاخوة والاخوات
ان مش معنى انك التزمت انا هقوم الليل تلات ساعات كل ليلة وهغض بصري تماما ولن اقع في معصية وساصوم النهار اختم المصحف كله ثلاث استنى استنى استنى استنى دي اسمها استقاموا. الاستقامة الكاملة دي عمرك ما تقدر توصل لها في الاول. دي عايزة ايه
ثم ده انت قدامك طريقة هتقوم وهتقع وهتظبط المنبه على الساعة اتنين الفجر عشان تقوم تلت ساعات تصحى العصر لا تلحق فجر ولا ضلع ضهر. وتتوضا تصحى لقيام الليل تقعد على السرير. تصحى تاني يوم الصبح تلاقي نفسك جرحت عليك تموت على السرير
خير. تاني يوم تصحى من على السرير تدخل الحمام تصحى وانت في الحمام. تالت يوم يجيبوك من البانيو. رابع يوم يبقى القضية قضية ثم طب كلمة سم هنا افادت ايه؟ نفسيا لك انت افادت ايه؟ انك ما تحبطش. انك الاستمرار طبعا رائع
وانك ما تحبطش انك تفهم انك هتقع هتقع. ما يجيش الاخ انا محطم. انا باقف واقع. انا باقوم يا ابني ما هو لازم يا حبيبي ثم مقامه ده ربنا بيعزيك ويسليك في هذا الطريق بيقول لك هو ده لازم يحصل. الحرف معجزة. ربنا يقول لك وجاءت سكرة الموت بالحق
حق ذلك ما كنت عنه تحيد. يا عم عنهم. يقول لك حد عن الشيء فيه حاجة اسمها حاجة من الشيء؟ حاد عنه عن انا عايز ابعد عنه. منه تحيد ازاي؟ مين بتيجي للقريب؟ عن بتيجي للبعيد
حاد عن الشيء. طب لما ييجي زلك ما كنت منه يا غافل يا سازج. يا اللي فاكر الموت بعيد. ده انت في لحظة ده كان لازق فيك. تحيد منه. يعني يا عم ده ده كتفه في كتفك كده اهو. يا اللي بتهربوا من الموت. لسه كنا بنصلي
على جنازة اخ من اخواننا الله يرحمه صغير يعني تلاتة واربعين سنة الله يرحمه. الساعة اتنين بالليل فجأة نزيف راح المستشفى الصبح مات. ايه ده في اي سيولة في الدم مات. فجأة كده فجأة كده ماشي في جنازته النهاردة يا نهار اسوح! ده الواحد استغفر الله! ده الواحد آآ يعني الواحد ممكن فجأة
اه حازم تعب مات فجأة كده الواحد قاعد قدام القبر مش عايز اروح. مش عايز اروح اروح فين؟ انا انت لو دخلت مكان الاخ ده هندم على ايه ؟ يا نهار ابيض! لقيت الدنيا بتترتب تاني. هندم على قيام الليل اللي مضيعينه. هندم على الصيام اللي
مفرطين فيه. هندم على كل هم شلته غير هم وصولي الى الله. هندم على كل مرة فكرت في الدنيا ولا في نفسي هندم على ايه هندم ان انا مت كده مت في طيس ما متش وانا بجاهد في سبيل الله. هندم هندم هندم. يبقى ذلك ما كنت منه خد بالك. يقول لك
على جذوع النخل. ولا تعلمن اينا اشد عذابا وابقى. صح؟ لا اصلي بينكم ايه فيه طب يعني ايه فيه؟ يعني هيفتح النخلة ويحطهم جواه يعني ايه فيه؟ قال لك من شدة التعذيب بيقول لهم
انا هحفر في النخلة بجسمكم. انا هخلي النحلة يتحفر فيها بلحمكم ودمكم. من كتر اربط عليكم وهشد الاوتاد عليكم وهجلدكم واعذبكم. الحرف يا جماعة الحرف اللفظ يعني سبحان الله العظيم
ربنا يقول لك انا عايزك تفتح قلبك معي. يا جماعة عايزين ننزل ويندوز جديد. ايه هو القرآن؟ يعني ايه تلات سطور ام الكتاب اقول لك انا عندي لك كتاب امهات الكتب اعظم كتاب من امهات الكتب في الفقه الاسلامي. تقول لي بجد والله
اقول لك اه من اعظم امهات الكتب. وبعد كده يقول لك خد الكارت دهوه. ايه يا ابني ده! ده امهات الكتب! ده جاب لك كل الفقه. لأه بقى يبقى عايزة وقفة لو واسق في كلامي يبقى عايز
واقفة ربنا يقول لك آآ آآ فاذا جاءت الايه؟ الصخو في الصخ يوم ايه؟ يوم يفر الايه؟ يفر الايه؟ المرء من اخيه. فيفا اذا جاءت الايه؟ الطامة الكبرى يوم يتذكر الايه
المرء ما سعى. يوم تذكر الايه؟ الانسان. طب هو يعني هو كده؟ يعني يعني مرة جت المرء ومرة جات الانسان كده ولا لها ولا لها معنى؟ طب ايه الفرق؟ لما ربنا مرة يقول لك يوم يفر المرء من اخيه وامه وابيه. ومرة يقول لك يوم يتذكر الانسان مش هيتزكر ايه الفرق
المرء من المروءة. المروءة دي كمال الشهامة الواد الشهم الراجل. الواد الجدع. الواد الجدع. الشهم. الراجل اللي ما فيش زيه هتشوفوا الندالة بقى على طولها. يوم يفر المرء من اخيه وامه وابيه يا اللي بتقولي لبنتك روحي
هاتي لك بنطلونين جينز يا بت عشان يجي لك عريس. والله ما هي معبراك بكرة. يا اللي بتاكل رشوة وربا عشان تأكل ابنك والله ما باصص لك بكرة. يا اللي بتعصي ربنا عشان واحدة ويا اللي ويا اللي بتشرب مخدرات مجدعة مع صاحبك. والله ما هو
عبرك بكرة عشان كده يوم يفروا الايه؟ المرء بتاعة المروءة مروءة ايه؟ مروءة ايه يا ابني ده يومها ما حدش هيبص لحد. اوعى يبقى الشهامة بتاعتك في المعصية. انما يوم يتذكر الايه؟ الانسان. الانسان من ايه؟ ايه الجزر اللغوي بتاع الانسان؟ انا عايز ادور في المعاجم على الانسان. ادور عليها في ايه
نسي لأ انتم مش هتلاقوها في مادة ناس يا غالب هتلاقوها في مادة انسا. ان الانسان لازم يحتاج لانس. انما برضه العلماء على قوله انها من الانس ولا من اصلها انسيان من النسيان وهزا قول منسوب لابن عباس
قول منسوب لعلماء لغة كبور كبار انه من النساء. فيوم يتذكر الايه ؟ يبقى عكس يتذكر الانسان. يبقى كان انسان امبارح كان ناسي يفتكر كل حاجة. يبقى ما فيش كلمة كده يا جماعة. ما فيش حرف كده يا جماعة. يا اخوانا عايزين ننزل ويندوز جديد العشاء تتفضل
يبقى بسم الله الرحمن الرحيم البسملة بسم الله آآ آآ تخاطب القلب يعني اسم الله واسماء الله الحسنى. الرحمن الرحيم تخاطب النفس. ربنا بيقول لك هنا مليانة رحمات. والنفس دايما بتحب الرحمات
تخاطب النفس فالبسملة تخاطب القلب وتخاطب الايه؟ وتخاطب النفس. آآ آآ هنبدأ بقى الحمد لله رب العالمين. قال الله عز وجل اسمع بقى الحديس الخطير ده عشان نختم به النهاردة في الدخول لسورة الفاتحة. قسمت الصلاة بيني
بين عبدي نصفين. يا نهار ابيض! الصلاة هنا اللي هي الايه؟ اللي هي الايه؟ الفاتحة اللي هي الفاتحة. الصلاة هنا هي الفاتحة. يعني الفاتحة دي ربنا. يعني انت لو فهمت الكلمة دي كل شوية هتقوم تتوضأ وتصلي عشان ايه
عشان تكلم ربنا وربنا يكلمك. قسمت الصلاة بيني وبين عبدي. يعني نصف بيقرأ على الارض ونصف بيقرأ من فوق سبع السماوات انت مستشعر قسمت الصلاة بيني وبين عبدي نصفين. ولعبدي ما سأل. فاذا قال عبدي
الحمد لله رب العالمين. قال الله ايه؟ قال الله ايه الناس اللي ورا؟ قال الله ايه؟ فاذا قال العبد الحمد لله يا رب العالمين قال الله ايه؟ حمدني عبدي. يبقى وانت بتقول الحمد لله رب العالمين. حس بقى. فاذا قال العبد الرحمن
رحيم قال الله ايه؟ اثنى علي عبدي فاذا قال العبد مالك يوم في الدين قال الله قال الله مجدني عبدي وقال مرة ايه في رواية تانية في حاجة كمان لو حد قالها بقى ممكن تيجي سؤال في الامتحان ولا حاجة وقال مرة ايه
كلمة تانية غير مجدا يا عبدي. فوض الي عبدي. فوض الي عبدي. ايه اللي في مالك يوم الدين تفويض؟ هنقول فاذا قال العبد اياك نعبد واياك نستعين. قال الله ذلك بيني وبين عبدي. ده سر. ولا
ديما سأل. اللي هيحقق ده يطلب اللي هو عايزه. فاذا قال العبد اهدنا الصراط المستقيم صراط الذين انعمت عليهم غير المغضوب عليهم ولا الضالين قال الله هذه طلب الهداية ده لعبدي ولعبدي ما سأل. ايه يا جماعة ده يا جماعة؟ ده كلمة
يا اخوانا ده ما فيش كلمة بتقولها الا ربنا بيرد عليك. كلمة كلمة ربنا رد عليها. ايه الكرم ده! ايه العظمة دي يعني وانت في الطريق الى الله ما فيش كلمة ما فيش خطوة الا وربنا سبحانه وتعالى هيعلمها ويكافئك عليها. وتبقى
ده ايه؟ الحمد لله رب العالمين. زي ما اقول مسلا ايه آآ الشيخ اسلام ها آآ راجل محترم يا جماعة. الشيخ اسلام راجل طيب يا جماعة الشيخ اسلام راجل كويس يا جماعة. ازيك يا شيخ اسلام؟ ازيك يا شيخ اسلام دي بيسموها علماء اللغة ايه؟ التفات يعني ايه؟ يعني انا فجأة بتكلم عن
تب ايدك كلمه هو. قال لك الفاتحة كده الحمد لله. بتكلم عن ربنا. الرحمن بتكلم عن ربنا. ما لك يوم الدين. اتكلم عربي. فجأة اياك نعبد اكلم ربنا. ده اناجي ربنا. قال لك يبقى اذا لما اثنيت على الله صح. ها
لما حمدته صح لما مجدته صح بقيت اهل لمناجاة الكرب. لمناجاة الحضور. بقيت قلل القرب من الله. فدخلت في مقام اياك نعبد اياك نستعين. اهدنا صراط الذين انعمت. انت بقيت بتكلم ربنا. يبقى انت هتصبر
في الطريق شوية بس. وبعد كده ربنا هيفتح عليك وهيقربك. وهيرزقك المناجاة. وهيرزقك الصلة الخاصة بينك وبينه. بس انت ادخل صح. ادخل صح عشان يتفتح لك. سورة الفاتحة قالت لك انك عايش
تدخل الدخلة اللي يفتح لك باب القرب بها. ادخل بالثناء وبالحمد وبالتمجيد لله. سبحان وتعالى فسورة الفاتحة واحنا بنصلي العشاء كده استشعر بقى ان كل كلمة بتقولها ربنا بيرد عليك. استشعر بقى الحمد لله رب
عالمين يا سلام يا سلام على النور اللي في قلبك وانت بتستشعر نعمه. اقعد عيش يا بني الحمد لله رب العالمين تقعد اقرا فيها ساعة. افتكر بقى اداك ايه وعمل
ايه؟ ومن وانت نطفي عمل لك ايه؟ وقعد لك في الجنة ايه؟ الحمد لله. رب العالمين. وبعد كده الرحمن الرحيم. افتكر رحمته رحمة بمريم رحمته بابراهيم رحمته بزوجة ابراهيم. لما وهب لها الولد على الكبر رحمته بزكريا. رحمته بك رحمته بالكون. افتكر
بتعيش لك ساعتين في الرحمن الرحيم. ما لك يوم الدين عايش مع الصراط ومع اول ليلة في القبر ومع الميزان ومع العرض. عشان كده فوض الي عبدي يا رب انا ما عييش عمل انجو به من المصايب دي كلها. افوض اليك الامر يا رب. يبقى عيش مع اليوم الاخر. بعد كده اياك نعبد اياك نعبد عيش مع
سل الله وربنا يستاهل عبادة منك قد ايه ؟ عشان كده واياك نستعين. لان العبادة اللي نفسي اعبدها لك يا رب محتاجة معونة مهولة. عش مع الصراط المستقيم. اهدني يا رب الهداية. الاية دي فيه ناس بقوا من اولياء الله الصالحين بها. عش. صراط الذين انعمت عليهم
عش مع سيدنا ابراهيم وهو بيحط السكينة على رقبة ابنه. عش مع موسى وواقف قدام البحر الاحمر وفرعون وراه وبيقول كلا. عش مع سيدنا محمد في الغار وبيقول لا تحزن ان الله
غير المغضوب عليهم ولا الضالين. عش مع الفاسقين والكافرين. والضلالية مع ابليس وهو بينتكس. وبيتمرد مع اليهود وهم الملعونين عش يا ابني عش. عش مع سورة الفاتحة عشان ربنا يفتح لك. النهاردة تعرضنا لبدايتك
كلام عن سورة الفاتحة تعرضنا لاسمائها وقلنا من اسمائها السبع المثاني والشافية والكافية وام القرآن والقرآن العظيم وسورة الصلاة وسورة الفاتحة. وقلنا ان ام الكتاب دي معناها اللي جمعت كل معاني الكتاب. فده معناها عظمة السورة. وقلنا ان الفاتحة ديت اللي
تفتح لك ابواب الدين كلها ما فيش فتح غير بعد غفلة انا فتحنا لك فتحا مبينا. لان كان الباب مقفول فربنا فتحه. فالفاتحة ان فيه حاجات كتير او مقفولة في حياتك. فيه ابواب كتير هتقابلك مقفولة الفاتحة هي سر الفتح في كل ده. مفاتيح فتوح الله في سورة الفاتحة. اتكلمنا عن
اه اه موضع سورة الفاتحة على عجالة كده اول سورة ليه يبقى هي اسمها الفاتحة. لان مش هتدخل غير لما يفتح لك لازم ربنا يفتح لك لازم فتح الافتقار الى الله بس لسة ما اتكلمناش عن الترابط ما بين الفتحة والبقرة. ليه ايه العلاقة بين الفاتحة والبقرة؟ الترابط ما بين اول سورة في القرآن واخر سورة في القرآن
ايه العلاقة بين سورة الفاتحة وسورة الناس؟ ايه العلاقة ما بين بداية القرآن وختمته؟ لسة ما اتكلمناش عن الموضوع العام بسورة الفاتحة كلمنا عن فضله قدرها قلنا ان ابن تيمية كان بيظل طول جلسة الضحى يقرأ سورة الفاتحة. ويقول هذه غدوتي فان لم اتغدها سقطت قوتي. اتكلمنا عن
منقذ ابن حيان اللي اسلم بسببه دول مجلس التعاون الخليجي بسبب انه تعلم الفاتحة واقرأ وتحول الى عابد ناسك واسلم عليها هذه القبائل اتكلمنا عن آآ ان سيدنا عمر رقى بها وشفيت بها الامراض ولكن السهم بضاربه. اتكلمنا عن
ان السلف كانوا ممكن لا يستطيعوا ان يقوموا الليل كله باكثر من نصف الفاتحة. من كتر ما كانوا بيعيشوا معي اية ان ابن تيمية قال ان اهدنا الصراط المستقيم في ناس بقوا من اولياء الله الصالحين. بسببها قلنا ان الفاتحة هي خير سورة في القرآن اعظم سورة في القرآن. قلنا بل اعظم ما نزل من السماء
الى الارض قرآن وتوراة وانجيل في كل الكتب السماوية قلنا ان سورة الفاتحة قال فيها الله عز وجل في الحديث القدسي قسمت الصلاة فبيني وبين عبدي نصفين ولعبدي ما سأل. ولعبدي ما سأل ديت كان سورة الفاتحة اللي هيقراها صح هتفتح له ابواب الاجابة. فيسأل زي ما هو عايز
منها معاني الفاتحة انها بتفتح لك ابواب السماء عشان كده بنقرا سورة الفاتحة فين؟ من معاني الفاتحة ان احنا لانها بتفتح ابواب في السماء للدعاء. عشان كده بنقرا سورة الفاتحة فين؟ في الايه؟ في الصلاة ماشي ما هو في الصلاة على النبي
اقرأ الفاتحة عشان كل ده رائع. فيه حتة تانية بنقرأ سورة ايوة يا سيدي ما شاء الله صلاة الجنازة. ان قبل ما بتدعي للميت بتقرأ الفاتحة والصلاة على الرسول ليه؟ لان الفاتحة تفتح ابواب السماء والصلاة على الرسول بالثناء على الله والصلاة على الرسول ايه؟ بيفتح ابواب السماء
فبتاخد باسباب فتح ابواب السماء وبعد كده تدعي للايه ؟ تدعي للميت. فسورة الفاتحة تفتح ابواب السماء للدعاء وهي مفاتيح فتوح الله. آآ يعني واتكلمنا على انك حصل التفات في الضمير الاول اثنيت على الله وبعد كده اياك نعبد فتح لك باب القرب وفتح لك باب المناجاة
امتى ؟ لما صبرت على الثناء يبقى لحد ما نتقابل يوم الاتنين الجاي المغرب ان شاء الله بازن الله. الموعد التاني في تفسير سورة الفاتحة بازن الله سبحانه وتعالى عايزين نعيش مع سورة الفاتحة. التفسير اللي هتقرأه منه يعني لان انا طبعا عشان اكتب في ورق يعني ما اعرفش لسه الموضوع هيبقى هياخد قد ايه او كده. التفسير اللي هتقرأه
مبدئيا تفسير ابن كثير. تفسير ايه؟ ابن كثير. هتلاقوه جاب اه اه احاديس في فضل الفاتحة خطيرة. وهتلاقوه اتكلم برضو في البسملة يعني يعني ان شاء الله يبقى فيه معاني طيبة. فان لم اعمل مذكرة هيبقى الامتحان على تفسير او تفسيرين. اولهما تفسير ايه؟ ابن كثير. تفسير ابن
الكثير ده اولهما باذن الله سبحانه وتعالى آآ انت سؤال بقى ينفع في درس الجمعة مش آآ مش هينفع الوقتي المرة الجاية ان شاء الله ندخل بقى في ترابط سورة الفاتحة مع سائر سور القرآن. ندخل في موضوع سورة الفاتحة والمام اجمالي بها. ندخل بقى في اية اية من سورة
سورة الفاتحة ايه المعاني بتاعتها؟ من اول احنا خدنا الاستعازة والبسملة. من اول الحمد لله رب العالمين. سبحانك اللهم وبحمدك اشهد ان لا اله الا انت استغفرك واتوب اليك